CELEX: 32017D2322
Language: bg
Date: 2017-05-29 00:00:00
Title: Решение (ОВППС) 2017/2322 на Съвета от 29 май 2017 година за подписване и сключване на Споразумение между Канада и Европейския съюз относно процедурите за сигурност за обмен и защита на класифицирана информация

15.12.2017   
            
            
               BG
            
            
               Официален вестник на Европейския съюз
            
            
               L 333/1
            
         РЕШЕНИЕ (ОВППС) 2017/2322 НА СЪВЕТА
   от 29 май 2017 година
   за подписване и сключване на Споразумение между Канада и Европейския съюз относно процедурите за сигурност за обмен и защита на класифицирана информация
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 37 от него, във връзка с член 218, параграф 5 и параграф 6, първа алинея от Договора за функционирането на Европейския съюз,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               На заседанието си от 27 и 28 ноември 2003 г. Съветът взе решение да упълномощи председателството, подпомагано от генералния секретар/върховния представител, да започне преговори с оглед сключването на споразумение относно сигурността на информацията между Европейския съюз и Канада.
            
         
               (2)
            
            
               Вследствие на това упълномощаване председателството договори споразумение с Канада относно процедурите за сигурност за обмен и защита на класифицирана информация.
            
         
               (3)
            
            
               Посоченото споразумение следва да бъде одобрено,
            
         ПРИЕ НАСТОЯЩОТО РЕШЕНИЕ:
   Член 1
   Споразумението между Канада и Европейския съюз относно процедурите за сигурност за обмен и защита на класифицирана информация („Споразумението“) се одобрява от името на Съюза.
   Текстът на споразумението е приложен към настоящото решение.
   Член 2
   Председателят на Съвета се оправомощава да посочи лицето(ата), упълномощено(и) да подпише(ат) споразумението, с което да бъде обвързан Съюзът.
   Член 3
   Настоящото решение влиза в сила в деня на приемането му.
   
      Съставено в Брюксел на 29 май 2017 година.
      
         
            За Съвета
         
         
            Председател
         
         C. CARDONA